പ്രധാനമന്ത്രിയുടെ പുരസ്കാരങ്ങളുടെ ലേലം പത്തുകോടി കടന്ന് നീരജിന്റെ ജാവ്ലിനും ലവ്ലീനയുടെ ഗ്ലൗസും ന്യൂഡല്ഹി: പ്രധാനമന്ത്രിയുടെ പുരസ്കാരങ്ങളുടെ ലേലത്തില് ഒളിമ്ബിക്സ് താരങ്ങളുടെ ഉപഹാരങ്ങള്ക്ക് വന്തുക നേടി ലേലം മുന്നേറുന്നു. കായികതാരങ്ങള് സമ്മാനമായി നല്കിയ കായിക വസ്തുക്കള്ക്കാണ് ഏറ്റവുമധികം തുക ലഭിക്കുകയെന്നാണ് ആദ്യ റിപ്പോര്ട്ടുകള് സൂചിപ്പിക്കുന്നത്. നീരജ് ചോപ്രയുടെ സ്വര്ണ്ണം നേടിയ ജാവ്ലിനും ബോക്സിംഗില് വെങ്കലം നേടിയ ലവ് ലീനയുടെ ഗ്ലൗസുകളുമാണ് ലേല തുകയില് റെക്കോഡ് നേട്ടവുമായി മുന്നേറുന്നത്. നീരജിന്റെ ജാവലിലും ലവ് ലീനയുടെ ഗ്ലൗസിനും ഇതുവരെ 10 കോടിരൂപ വരെ വിളിവന്നുകഴിഞ്ഞു. പി.വി.സിന്ധുവിന്റെ റാക്കറ്റിന് ഒന്പത് കോടിയാണ് തുക വിളിച്ചിരിക്കുന്നത്. ഒളിമ്ബിക്സിലും പാരാലിമ്ബിക്സിലും സര്വ്വകാല നേട്ടം സ്വന്തമാക്കിയതോടെയാണ് ജനങ്ങള്ക്കിടയില് ടോക്കിയോവില് തിളങ്ങിയ താരങ്ങളുടെ ഉപകരണങ്ങളോട് പ്രീയം കൂടാന് കാരണമായി ചൂണ്ടിക്കാട്ടപ്പെടുന്നത്. പാരാലിമ്ബിക്സിലെ കൃഷ്ണ നഗര് ഉപയോഗിച്ച ബാഡ്മിന്റണ് റാക്കറ്റ്, ടേബിള് ടെന്നീസില് ഭാവിന പട്ടേലിന്റെ റാക്കറ്റ് എന്നിവയും ലേല്ത്തില് ശ്രദ്ധനേടുകയാണ്. ലേലം തുടങ്ങി രണ്ടാം ദിനത്തിലെ ഇലേലറിപ്പോര്ട്ടാണ് പുറത്തുവരുന്നത്. ഈ മാസം 17 മുതല് ഒക്ടോബര് 7 വരെയാണ് ലേല സമയം pmmementos.gov.in എന്ന സൈറ്റിലാണ് ലേലം നടക്കുന്നത്. പ്രധാനമന്ത്രിക്ക് വിദേശത്തുനിന്നും അതുപോലെ വിവിധ രാഷ്ട്രത്തലവന്മാരും സ്ഥാപന ങ്ങളും വ്യക്തികളും അടക്കം നല്കുന്ന പുരസ്കാരങ്ങളാണ് ദുരിതാശ്വാസ നിധിയുടെ സമാഹരണത്തിനായി ലേലം ചെയ്യുന്നത്. അയോദ്ധ്യാ ശ്രീരാമക്ഷേത്രത്തിന്റെ ചെറു മാതൃക, ചാര്ഥാം ക്ഷേത്രങ്ങളുടെ മാതൃക, രുദ്രാക്ഷ കണ്വെന്ഷന് സെന്റര്, രാജ്യത്തെ പല നിര്മ്മിതികളുടേയും ചെറുമാതൃകകള്, ശില്പങ്ങള്, ചിത്രങ്ങള്, ഷാളുകള് എന്നിവയെല്ലാം ലേലത്തിലുണ്ട്. 1330 മെമെന്റോകളാണ് ലേലത്തിലുള്ളത്.